́мъ, всеси́льный влд̑ко, я́кѡ вся̂ сія̂ тебѣ̀ непотрє́бна бы́ша, но человѣ́ческагѡ ра́ди сп҃се́нія вся̂ претерпѣ́лъ єсѝ:пре́данъ бы́лъ єсѝ за три́десять сре́брєникъ, да человѣ́ка иску́пиши ѿ лю́тыя рабо́ты вра́жія:ѿ неми́лостивыхъ іудє́й, я́кѡ неѕло́бивый а́гнецъ, похище́нъ бы́лъ єсѝ, ро́дъ человѣ́ческій ѿ поглоще́нія во́лка мы́сленнагѡ исторга́я:на суди́лищи предъ̑ а́нною и каіа́фою предста́лъ єсѝ, всѣ́хъ ѿ ѡсужде́нія ѻгня̀ вѣ́чнагѡ ѿводя̀:свя́занъ, пору́ганъ, ѡплева́нъ, ѿ ло́жныхъ свидѣ́телей ѡклевета́нъ и на поноси́тельную сме́рть ѡсужде́нъ бы́лъ єсѝ, человѣ́ка ѿ вся́кія напа́сти, муче́нія и ѿ вѣ́чныя сме́рти свобожда́я:піла́ту, нико́егѡ ѕла̀ содѣ́явый, пре́данъ бы́лъ єсѝ, и ко и́рѡду по́сланъ, и па́ки пору́ганъ, человѣ́ка ѿ ѕла́гѡ ѡбстоя́нія и ѿ поруга́ній вра́жіихъ избавля́я